

**Projektu uzraudzības komisijas sēdes protokols**

Ādažu novadā, 2025. gada 20. janvārī  Nr. ĀNP/1-7-5/25/3

**Sēdi vada:** Komisijas priekšsēdētājs: G.Porietis

**Piedalās:** Komisijas locekļi: V.Bulāns, S.Mūze, E.Kāpa, L.Bernāns, I.Pērkone

**Nepiedalās:** K.Miķelsone, G.Miglāns

**Uzaicināti:** J.Galakrodznieks, I.Plikgalve

**Protokolē:** I.Krūzmane

**Sēde notiek:** Gaujas ielā, 33a, Ādažos

**Sēde sākās:** sākās plkst. 13.00 un tika slēgta plkst.14:54

DARBA KĀRTĪBA

1. Par LEADER projektu idejām biedrības “Jūras Zeme” 2.konkursa kārtā.
2. Par projekta “LIFEBauhausingEurope” publiskās ārtelpas laukuma vietu.
3. Par Mobilitātes punkta Carnikavā projekta izmaksām un to samazinājuma risinājumu.

SANĀKSMES GAITA

|  |
| --- |
| **1. Par LEADER projektu idejām biedrības “Jūras Zeme” 2.konkursa kārtā** |

(I.Pērkone)

I.PĒRKONE iepazīstina ar MK noteikumiem valsts atbalsta piešķiršanas kārtībai Eiropas Jūrlietu, zvejniecības un akvakultūras fonda pasākumam un Eiropas Lauksaimniecības fonda lauku attīstībai, kā arī ar projekta īstenošanas termiņiem. Informē par plānotajiem projektiem, to atbilstību “Jūras Zeme” SVVA stratēģijā noteiktām rīcībām, maksimālajām attiecināmo izmaksu summām, iznākuma rādītājiem, plānotajām aktivitātēm, idejas virzītājiem un īstenošanas vietām. Ierosina:

1. atbalstīt ĀNP dalību biedrības “Jūras Zeme” konkursā ar 8 projektiem;
2. projektiem nepieciešamo līdzfinansējumu EUR 18 500, kas nav iekļauts 2025. gada budžetā, «aizņemties» no projekta «Blusu kroga atjaunošanas projekta 1. kārta» 2025. gada līdzekļiem (2026. gadā paredzēt papildu EUR 18 500 Blusu kroga projektam);
3. aicināt iedzīvotāju padomes sniegt atbalstu ierosinātajām projektu idejām;
4. APN sadarbībā ar CKS, CNC, IJN detalizēt katra projekta priekšlikumu un ziņot PUK.

KOMISIJA debatē par 8 rīcībām un plānotajām aktivitātēm, piekrītot, ka nepieciešama iedzīvotāju padomju iesaiste projektu izvērtēšanā, jo tas dos papildu vērtējumu punktus.

KOMISIJA NOLEMJ: **Atbalstīt APN priekšlikumu un uzdod apkopot iedzīvotāju padomju viedokļus, prezentēt tos PUK un sagatavot Finanšu komitejai informatīvu ziņojumu par dalību projektā.**

|  |
| --- |
| **2.** **Par projekta “LIFEBauhausingEurope” publiskās ārtelpas laukuma vietu** |

(J.Galakrodznieks)

J.GALAKRODZNIEKS informē, ka sākotnējā iecere ierīkot apritīgo publiskās ārtelpas laukumu Attekas ielā 41 nav saņēmusi viennozīmīgu pašvaldības iestāžu atbalstu, piedāvā alternatīvas skvēra vietām, izvērtējot to plusus un mīnusus: Alternatīva #1. Pirmā iela 42A vai Pirmā iela 42; Alternatīva #2 Gaujas iela 25B: Alternatīva #3 Gaujas iela 31.

Ierosina Gaujas ielu 25B, Ādažos, kā labāko alternatīvu skvēra ierīkošanai.

KOMISIJA precizē projektam nepieciešamo laukuma platību.

KOMISIJA NOLEMJ:**Uzdot APN sagaidīt Metu konkursa rezultātus, precizēt Pirmā iela 42A ārtelpas platību, un atbalstīt publiskās ārtelpas laukuma izbūvi Pirmajā ielā 42A.**

|  |
| --- |
| **3.** P**ar Mobilitātes punkta Carnikavā projekta izmaksām to samazinājuma risinājumu** |

(I.Plikgalve)

I.PLIKGALVE informē, ka pēc Projektētāja aplēsēm būvdarbu izmaksas var sastādīt par 115 000 EUR vairāk, nekā plānots. Ierosina ietaupīt uz labiekārtojuma sadaļu, piedāvājot šādus izslēdzamos darbus prioritārā secībā, kopā par aptuveni 137 000 EUR:

1) neveidot apstādījumus Kalmju ielas galā esošajā stāvlaukumā;

2) samazināt apstādījumu apjomu Stacijas ielas stāvlaukumā;

3) neizvietot galdus Stacijas ielas stāvlaukumā;

4) samazināt sākotnēji uzstādāmo velostatīvu skaitu;

5) neveidot segta tipa nojumi velosipēdu novietnei.

KOMISIJA NOLEMJ: **Uzdod ANP sniegt informatīvu ziņojumu Finanšu komitejas š.g. 22. janvāra sēdē par Mobilitātes punkta labiekārtojuma sadaļas samazinājumu.**

Komisijas priekšsēdētājs G. Porietis

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU